b'\n_START_ARTICLE_\n17. lipnja u Domovinskom ratu\n_START_PARAGRAPH_\nDomovinski rat po nadnevcima: 17. lipnja u Domovinskom ratu._NEWLINE_1989._NEWLINE__NEWLINE_- Na periferiji Zagreba, nakon \xc5\xa1to je policijski zabranjeno osnivanje politi\xc4\x8dke stranke u kongresnoj dvorani hotela "Panorama", u prostorijama nogometnog kluba "Borac" na Jarunu odr\xc5\xbeana osniva\xc4\x8dka skup\xc5\xa1tina Hrvatske demokratske zajednice._NEWLINE_1990._NEWLINE__NEWLINE_- "Suverenitet Hrvatske je iznad svega, ali \xc4\x87emo uvijek donositi samo politi\xc4\x8dki promi\xc5\xa1ljene i mudre odluke", izjavio dr. Franjo Tu\xc4\x91man na sjednici Izvr\xc5\xa1nog odbora HDZ-a u Zagrebu._NEWLINE_1991._NEWLINE__NEWLINE_- Ameri\xc4\x8dki dr\xc5\xbeavni tajnik James Baker, prema pisanju "New York Timesa", predlo\xc5\xbeio predsjednicima \xc5\xa1est jugoslavenskih republika da se s njim sastanu u Beogradu._NEWLINE_1992._NEWLINE_- "Cestom Spasa", kroz planinske vrleti, iz Bosne preko Hercegovine u primorje dosad pro\xc5\xa1lo oko 300.000 izbjeglica._NEWLINE__NEWLINE_- Okupirana sela vinkova\xc4\x8dke op\xc4\x87ine \xc4\x8detnici potpuno oplja\xc4\x8dkali i razru\xc5\xa1ili._NEWLINE__NEWLINE_- Selo Nu\xc5\xa1tar, nakon Vinkovaca, najrazorenije mjesto u Hrvatskoj._NEWLINE__NEWLINE_- U sarajevskoj \xc4\x8detvrti Dobrnja poginuo novinar slovenske "Mladine" Ivo \xc5\xa0tandekar._NEWLINE__NEWLINE_- U Ministarstvu inozemnih poslova Slovenije prognoziraju da \xc4\x87e najmanje pet godina potrajati na terenu proces razgrani\xc4\x8davanja izme\xc4\x91u Republike Slovenije i Republike Hrvatske._NEWLINE_- Na slovensko-ma\xc4\x91arskoj granici u konvoju humanitarne pomo\xc4\x87i Srpske pravoslavne crkve iz Slovenije krijum\xc4\x8dareno dvanaest prijenosnih radio-stanica._NEWLINE__NEWLINE_- Postrojbe HVO oslobodile mostarsku zra\xc4\x8dnu luku Ortije\xc5\xa1._NEWLINE_1993._NEWLINE__NEWLINE_- Nema nikakvog sporazuma Milo\xc5\xa1evi\xc4\x87-Tu\xc4\x91man o ure\xc4\x91enju BiH kao trodjelne konfederacije, nikakav formalni sporazum na razgovorima u \xc5\xbdenevi nije postignut, nego su o tome razgovarali svi sudionici \xc5\xbeenevske konferencije - rekao dr. Tu\xc4\x91man na konferenciji za novinare nakon povratka u Zagreb._NEWLINE__NEWLINE_- Dok se u Be\xc4\x8du pregovara, srpske paravojne formacije, koje pod okupacijom dr\xc5\xbee dijelove biv\xc5\xa1e \xc5\xa1ibenske i drni\xc5\xa1ke op\xc4\x87ine, neprekidno napadaju hrvatske branitelje i naselje du\xc5\xbe \xc5\xa1ibensko-drni\xc5\xa1kog boji\xc5\xa1ta._NEWLINE__NEWLINE_- Muslimanska vojska nastavlja agresiju na hrvatske prostore srednje Bosne: u napadima na Novi Travnik ubijeno 11 a ranjeno 18 osoba; u selu Gojakovac nedaleko Kiseljaka ubijeno 9 civila, a uslijed granatiranja grada Kre\xc5\xa1eva smrtno je stradalo 12 hrvatskih civila._NEWLINE__NEWLINE_- Armija BiH neprekidno napada Vare\xc5\xa1, u kojemu je i 15 tisu\xc4\x87a prognanika, te Kraljevu Sutjesku, koju jo\xc5\xa1 uvijek dr\xc5\xbee postrojbe HVO-a._NEWLINE_1994._NEWLINE__NEWLINE_- Pismo Vije\xc4\x87a ministara EU jasno potvr\xc4\x91uje uklju\xc4\x8divanje Hrvatske u PHARE program "\xc5\xa1to prije to bude mogu\xc4\x87e"._NEWLINE__NEWLINE_- Prema podacima Dr\xc5\xbeavne komisije BiH za ratne zlo\xc4\x8dine , prisilno je raseljeno, zatvoreno u koncentracijske logore i likvidirano oko 17 000 stanovnika._NEWLINE__NEWLINE_- Povjesni\xc4\x8dar Ljubo Boban upozorio da ne mo\xc5\xbeemo biti \xc5\xa1iroke ruke u Piranskom zaljevu, kao \xc5\xa1to to tra\xc5\xbee slovenski politi\xc4\x8dari, jer \xc4\x87e se sutra sli\xc4\x8dan problem pojaviti u Bokokotarskom zaljevu, a o potonjem \xc4\x87e izravno ovisiti dugoro\xc4\x8dna sigurnost Hrvatske._NEWLINE_1995._NEWLINE__NEWLINE_- Unato\xc4\x8d mnogim intervencijama me\xc4\x91unarodne zajednice, u okolici Sarajeva i dalje se vode \xc5\xbeestoke borbe. I HVO poma\xc5\xbee Armiji BiH u kidanju srpskog obru\xc4\x8da._NEWLINE__NEWLINE_- Vije\xc4\x87e sigurnosti, u svojoj predsjedni\xc4\x8dkoj izjavi, tra\xc5\xbei nastavak preraspore\xc4\x91ivanja snaga UN radi ispunjavanja mandata UNCRO-a._NEWLINE__NEWLINE_- U Zagrebu, u skromnoj dvorani NK "Jarun", gdje je i osnovana, obilje\xc5\xbeena \xc5\xa1esta obljetnica osnivanja Hrvatske demokratske zajednice._NEWLINE_1996._NEWLINE__NEWLINE_- U Mostaru iz isto\xc4\x8dnog dijela grada kamenovan franjeva\xc4\x8dki samostan. Muslimane zasmetalo slavlje Hrvata nakon pobjede Hrvatske nad Turskom na Europskom nogometnom prvenstvu u Engleskoj._NEWLINE__NEWLINE_- U Skopju ministar Grani\xc4\x87 otvorio veleposlanstvo Republike Hrvatske u Makedoniji._NEWLINE__NEWLINE_- Srbi iz hrvatskog Podunavlja tra\xc5\xbee da se mandat UNTAES-u produ\xc5\xbei za jo\xc5\xa1 12 mjeseci, a tra\xc5\xbee i neku vrstu "specijalnog statusa isto\xc4\x8dne Slavonije". To je odlu\xc4\x8dila "skup\xc5\xa1tina srijemsko-baranjske oblasti", rekao vo\xc4\x91a podunavskih Srba Vojislav Stanimirovi\xc4\x87.'